Елин Пелин
Слънчице

chitanka.info

Слънчице припече —

ставайте вече,

цветенца пъстри,

птички чевръсти,

мечки,

буболечки!

Очи си отворете,

излезте, погледнете:

поляни зелени,

от слънце огрени,

тръпнат

и шъпнат.

Кокиченца бели,

главички навели,

свенливо,

срамежливо

чакат

кукурякът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.